እነአብዲ መሃመድ ዑመር በቀረበባቸው ክስ ላይ መቃወሚያቸዉን አቀረቡ
እነ አብዲ መሃመድ ዑመር በተከሰሱበት የሱማሌ ሁከት መፍጠር ክስ ዛሬ ላይ መቃወሚያቸዉን አቀረቡ፡፡ያልተያዙ 41 ሰዎች ጉዳይ የችሎቱን ግራና ቀኙን ያከራከረ ሲሆን ፖሊስ አድራሻቸዉን ፈልጎ ማግኘት እንዳልቻለ ጠቅሶ ረዘም ያለ ተጨማሪ ጊዜ ጠይቋል፡፡አቃቤ ህግ በበኩሉ ፖሊስ በአግባቡ ስራዉን እያከናወነ አለመሆኑን በመጥቀስ አንድ ተለዋጭ ቀጠሮ እንዲሰጣቸዉ ችሎቱን ጠይቋል፡፡ጠበቆች በበኩላቸዉ በፖሊስ ተከሳሾችን የማፈላለጉ ስራ በሚፈለገዉ ደረጃ ላይ ባለመሆኑ፣ በቀጣይ የጋዜጣ ጥሪ እንዲደረግ ጥያቄ አቅርቧል፡፡አቃቤ ህግም ፖሊስን ወቃወም ተገቢ አይደለም ምክንያቱም አንድ ላይ መስራት ነበረባችሁ ብሏል፡፡የ33ኛ እና 34ኛ ተከሳሾች የሱማሌኛ ቋንቋ አስተርጓሚ ቢቀርብላቸዉም ጠበቃቸዉ ባለመምጣቱ ባለበት እንዲነበብ እንፈልጋለን ሲሉ ያቀረቡትን አቤቱታ ችሎቱ ተቀብሎታል፡፡በአቃቤ ህግ መቃወሚያ ምላሽ ለመጠበቅ እንዲሁም ስላልተያዙ ተከሳሾች ፖሊስ የደረሰበትን የመጨረሻ ዉጤት እንዲያሳዉቅ ለሚያዚያ 4፣ 2011 ቀጠሮ ተሰጥቷል፡፡ 